kardosdrur/scandi-wiki huggingface dataset:
Madurodam

Madurodam er en miniatureby  i bydelen Scheveningen i Haag i Nederlandene. Den bliver årligt besøgt af ca. 100.000. 

Navnet refererer til George Maduro (1916-1945; en hollandsk modstandsmand, der døde i Dachau) og -dam (nederlandsk: dæmning), der også kendes fra Amsterdam og Rotterdam.

Madurodam blev anlagt dels som krigsminde, dels som velgørende organisation 2. juli 1952 og er opført i størrelsesforholdet 1:25. Efter at kronprinsessen, Beatrix var blevet vist rundt i miniaturebyen, blev hun valgt som dens første borgmester. Da hun blev dronning i 1980 'fratrådte' hun som borgmester, og siden er Madurodams borgmester valgt af et ungdomsråd på 25 skoleelever fra området.
	
I miniaturebyen findes kendte nederlandske landskaber og bygninger som ostemarkedet i Alkmaar, Rijksmuseum i Amsterdam, Fredspaladset i Haag, kongeslottet på Dampladsen, Domtårnet i Utrecht, kanalhusene i Amsterdam, deltaprojektet og en del af Zuiderzee. Bygningerne er opført som ekstakte miniaturer og ligger i en række haver. Madurodam blev udvidet i 1996 og har løbende fået tilføjet nye bygningsværker. Fx blev modellen af Amsterdam Schiphol Airport ombygget i 2003, så den svarer til den virkelige lufthavn.

Eksterne henvisninger 
 Madurodam – Officiel website 

Forlystelsesparker i Holland
Haag
Amherst College

Amherst College er et amerikansk universitet i Amherst i delstaten Massachusetts. Det blev grundlagt i 1821 og er et af delstatens ledende uddannelsesmæssige institutioner. Det har USD 34.916 i skolepenge årligt (2006), mere end ved Harvard University, og højeste gradsniveau er Bachelor.

Fagkredsen omfatter humaniora, sprog, samfundsvidenskaber, klassisk naturvidenskab, og jura.

Eksterne henvisninger 

 Amherst Colleges hjemmeside

Universiteter i Massachusetts
Etableret i 1821
Luton Shelton

Luton Shelton (født 11. november 1985 på Jamaica, død 22. januar 2021) var en jamaicansk professionel fodboldspiller, der bl.a. spillede for Volga Nizhny Novgorod og AaB.

Karriere 
Han skiftede til V den 24. juli 2008. Han var i forårssæsonen 2009 var udlejet til AaB fra Vålerenga. AaB ønskede ikke at forlænge kontrakten per 1. juni 2009, hvorfor han vendte hjem til Vålerenga. Her spillede han indtil sommeren 2011, hvor han blev solgt til Kardemir Karabükspor. Han har spillet på det jamaicanske landshold siden 2004, hvor det er blevet til 31 mål i 57 kampe. Han spiller i øjeblikket hos FC Volga Nizhny Novgorod.

Han har tidligere spillet i Harbour View F.C., Helsingborgs IF og Sheffield United.

Den 26. februar 2009, i sin anden betydende kamp for AaB, scorede han sit første mål for AaB, i udekampen mod Deportivo la Coruna i UEFA Cuppen. AaB vandt kampen 3-1 og gik videre med 6-1 samlet.

Referencer

Eksterne henvisninger 

 
 Luton Sheltonpå SUFC.premiumtv.co.uk 

Fodboldspillere fra Jamaica
Fodboldspillere fra Harbour View F.C.
Fodboldspillere fra Helsingborgs IF
Fodboldspillere fra Sheffield United F.C.
Fodboldspillere fra Vålerenga IF
Fodboldspillere fra Kardemir Karabükspor
Fodboldspillere fra FC Volga Nisjnij Novgorod
Personer fra Kingston
Johan Wiland

Johan Wiland (født 24. januar 1981 i Sverige) er en svensk fodboldmålmand, der spiller for Hammarby IF. Han har tidligere spillet for bl.a. F.C. København og Malmö FF.

Karriere 
Johan Wiland startede karrieren i Rydboholms SK og skiftede i 1997 til IF Elfsborg.

IF Elsborg
Wiland fik fast startplads fra 2001. Wiland var med på holdet, da IF Elfsborg blev svensk mester i 2006. Wiland opnåede 206 kampe for Elfsborg inden skiftet til FC København.

FCK
Wiland debuterede for FC København i en træningskamp mod Malmö FF den 28. januar 2009, hvor det blev til en enkelt halvleg. Wiland havde svært ved at opnå spilletid i konkurrence med klubbens anden målmand, Jesper Christiansen, men da Christiansen blev langtidsskadet i sidste halvdel af efterårssæsonen 2009 opnåede Wiland spilletid på holdet, hvor Wiland spillede fast indtil afslutningen af sæsonen 2013/14.

I sæsonen 2013/14 havde Wiland en række skader, ligesom der bl.a. af træner Ståle Solbakken blev udtrykt bekymring over Wilands niveau. I forårssæsonen var Wiland ligeledes udsat for en række skader, og i maj 2014 hentede FCK Stephan Andersen som konkurrent til Wiland.
Efter sommerpausen 2014 fik Wiland alene spilletid i et par træningskampe og i en enkelt pokalkamp. Han skiftede i sommerpausen 2015 til Malmö FF.

Wiland opnåede 141 kampe i Superligaen for FCK samt 43 kampe i Champions League og Europa League og otte pokalkampe.

Johan Wiland modtog "Det gyldne bur" i 2010 og i 2011 for sine præstationer i den danske superliga.

Malmö FF
Efter FCK kam Wiland til Malmö FF, hvor han fik pladsen som 1. målmand.

Kort efter, at Malmö FF overraskende røg ud af kvalifikationsrunderne til UEFA Champions League 2017-18 meddelte Wiland, at han skiftede til Stockholmer-klubben Hammarby IF med øjeblikkelig virkning.

Hammarby IF
Den 28. juli 2017 meddelte Hammarby IF, at de havde skrevet en 2½ år lang kontrakt med Wiland, der skiftede med øjeblikkelig virkning til klubben.

Landshold 
Wiland var med  til EM i 2008, og han var en del af holdet i forbindelse med kvalifikationen til VM i 2010.

Referencer

Eksterne henvisninger 
 Spillerprofil  på fck.dk
 Spillerstatistik på fck.dk

Fodboldspillere fra Sverige
Fodboldspillere fra FC København
Fodboldspillere fra IF Elfsborg
Personer fra Borås
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Målmænd (fodbold)
Fodboldspillere fra Hammarby IF
Fodboldspillere fra Malmö FF
Femidom

Femidom er et registreret varemærke for en præventionsmetode, der bruges af kvinder. Femidomet er opfundet af den danske læge Lasse Hessel.

Femidomet er en kombination af et pessar og et kondom. Det er udført som et hylster oprindelig af polyurethan og senere udgaver af nitril polymer og nyeste af latex, hvori der er to ringe – en indre og en ydre i hver sin ende. Ringene hjælper til at holde femidomet korrekt placeret i skeden, så det dækker livmoderhalsen på samme måde som et pessar.

Femidomet beskytter både mod graviditet og kønssygdomme.

Eksterne henvisninger 

 The Female Health Company  Developer & Manufacturer of FC & FC2 Female Condom
 Hindustan Latex  Female Condom providers in India

 Prevention Now! Expanding Global Access to Female Condoms , "Saving Lives Now: Female Condoms and the Role of U.S. Foreign Aid"  by the Center for Health and Gender Equity (CHANGE) 
 "Female Condoms: Sexual Freedom Doesn't Come Free" posted on Alternet 
 "Whatever happened to the Femidom?" in Guardian 

Præventionsmetoder
Sexologi
Eugenie Scott

Eugenie Carol Scott (født 24. oktober 1945) er amerikansk biologisk antropolog og har siden 1987 været direktør for National Center for Science Education (NCSE).

Hun er kendt som én af de ledende kritikere i USA af kreationisme og såkaldt intelligent design. I sin egenskab af direktør for NCSE, som bl.a. har til formål at forsvare undervisning af evolution i amerikanske skoler og bekæmpe religiøs indblanding i undervisningen, var hun sammen med kolleger videnskabelig konsulent for sagsøgerne i den kontroversielle retssag Kitzmiller v. Dover Area School District i 2005.

Bibliografi 
 Evolution vs. Creationism: An Introduction (2004)
 Not in Our Classrooms: Why Intelligent Design is Wrong for Our Schools (2006) – antologi (red. med Glenn Branch)

Personer fra USA
Antropologer fra USA
Zahi Hawass

Zahi Hawass () (født d. 28. maj 1947 i Damietta, Egypten) er en egyptisk arkæolog, ægyptolog og tidligere generalsekræter af den egyptiske organisation Supreme Council of Antiquities.

Han har også arbejdet med arkæologiske udgravninger i Nildeltaet, den Libyske ørken og Øvre Egypten.

Karriere 

Hawass ønskede egentlig at blive Jurist, men valgte i stedet at studere Græsk og Romersk arkæologi ved Alexandrias universitet, hvor han modtog en Bachelor grad. Han fik senere et diplom i Ægyptologi ved Kairos universitet, derefter fortsatte han hans studier ved University of Pennsylvania, hvor han i 1987 modtog sin doktor grad (Ph.D).

Efter 1988, studerede han egyptisk arkæologi, historie og kultur, mest ved American University in Cairo og University of California, Los Angeles. I 1998, blev han udnævnt som "secretary of state and director" af Giza palteauet. I 2002 blev han udnævnt som general sekretær af Egypten- af Supreme Council of Antiquities.

Fremtræden 
Hawass har fremtrædet på tv specialt på kanaler så som National Geographic Channel, The History Channel og Discovery Channel. Hawass har også fremtrædet i utallige af episoder af det amerikanske fjernsyns show Digging for the Truth, hvor han diskuterede om mumier, pyramiderne, Tutankhamon, Cleopatra, og Ramses II.

Hawass har også samarbejdet med Egyptologen Otto Schaden under åbningen af KV63 i Februar 2006 — den første intakte fundet grav i Kongernes dal siden 1922.

I Juni 2007, annoncerede Hawass at han og et hold af eksperter måske har identificeret mumien af Hatshepsut i KV60, en lille grav i Kongernes dal. Åbningen af den forseglede grav blev beskrevet i 2006 som "en af de mest betydningsfulde fund, i kongernes dal i næsten 100 år."

Referencer

Eksterne henvisninger 

 

Ægyptologer
Videnskabsfolk fra Egypten
Svidd neger (soundtrack)

Svidd neger (fuld titel: Original Motion Picture Soundtrack: Svidd neger. Music composed by Ulver) er det originale soundtrack-album til den norske film Svidd neger, komponeret af det norske avant-garde-band Ulver.

Spor
"Preface" – 1:41
"Ante Andante" – 0:53
"Comedown" – 2:18
"Surface" – 3:17
"Somnam" – 2:41
"Wild Cat" – 2:32
"Rock Massif pt. 1" – 1:41
"Rock Massif pt. 2" – 2:05
"Poltermagda" – 0:27
"Mummy" – 1:02
"Burn the Bitch" – 0:52
"Sick Soliloquy" – 0:21
"Waltz of King Karl" – 3:17
"Sadface" – 2:43
"Fuck Fast" – 0:20
"Wheel of Conclusion" – 6:26

Svidd neger
Soundtracks
Album fra 2003
Crash Village

Crash Village er den nyeste Crash Bandicoot hjemmeside, hvor man kan møde venner, chatte og spille. Hvis man vil møde sine venner, må man først lave en bruger eller en gæste figur af kropsdele fra andre Crash Bandicoot figurer, og vælge om man er med de gode eller de onde. Man kan selvfølgelig altid ændre det. Man chatter ved hjælp af nogle talebobler, hvor man vælger hvad sætning eller ord de skal sige. Men man kan ikke selv skrive noget.

Siden indeholder desuden informationer om det nyeste Crash Bandicoot spil Crash: Mind over Mutant, om figurerne, og man kan se video traileren til den og se en anden film Crash of the Titans-tegneserie, man kan se billeder af Titanerne der er med i spillet. Man kan se Mind over Mutant-skærmbilleder og Mind over Mutant-grafik.

Spil 
 Man kan spille "Tatoo Parlor" (Tatoveringer), hvor man skal tegne efter nogle streger på tid.
 "Beat the Bandicoot" (Dyst mod punggrævlingen), går ud på at svare på en række spørgsmål om forskellige ting på tid.
 "Obstacle Course" (Forhindringsløb), går ud på at komme igennem banerne med sin figur, man kan hoppe over forhindringer og samle wumpa fruit (frugt) for at få liv.
 "Mutant Creator" (Mutanttitehdas/ Cortex Mutantskaber), går ud på at lave sin egen Titan og man kan udskrive den.
 "Titan Match Mania" (Titaaneja Tuplana/Match Titanen) er et vendespil hvor man kan vælge sværhedsgrad, jo sværere det er, jo flere kort er der, at skulle vende, efter spillet kan man downloade et baggrunds billede, der er tre forskellige baggrunds billeder for hver sværhedsgrad.
 "Copy Coot" (Find kopien) er ligesom Simon siger, der er nogle figurer fra Crash Bandicoot der siger nogle lyde, så skal man trykke på den rigtige figur i rækkefølgen.
 "No Monkey No" (Ingen Abe, Ingen) går ud på at spærre aben inde, den rykker en plads, samtidig med at man sletter en plads.
 "Merry Crashmas" går ud på at samle nogle gaver ind fra nogle fjender, og så er der nogle fjender man skal undgå, de skyder bomber.

Crash Bandicoot
Sociale netværkstjenester
Sophies valg

Sophies valg er en amerikansk film fra 1982 bygget på en bog af samme navn af den amerikanske forfatter William Styron. Filmen er instrueret af Alan J. Pakula.

Handling 

Sophies valg er den dramatiske historie om den polske Sophie Zawistowski (Meryl Streep), som er kærester med den voldelige Nathan Landau (Kevin Kline). I lejligheden nedenunder flytter den amerikanske digter Stingo (Peter MacNicol) ind, og de tre bliver bedste venner. Det står klart fra dag ét, at Nathan slår Sophie, og det gør Stingo meget vred. Nathan, som også er en drukkenbolt, kommer en nat ikke hjem og Stingo går op til Sophie. De får snakket igennem Sophies barndom, og Sophie fortæller ham hendes største hemmelighed – hendes valg. 

Sophie havde engang en elsker, Joféz, som sammen med sin søster Wanda, boede i samme lejlighedskompleks, som Sophie. Sophies mor er meget syg og hun stjæler derfor kød, selvom det ubeskåret skal gå til tyskerne. To uger efter blev Joféz myrdet af Gestapo, og Sophie og hendes to børn, blev arresteret og sendt til Auschwitz. I den forbindelse blev Sophie bedt om at vælge, hvilket af hendes børn, der skal leve, og hvem der skal dø. Da hun ikke var i stand til at vælge, siger en nazist, at begge så vil blive sendt i døden, og derefter vælger hun, at det ene barn, Jan, skal overleve.

Men børnene bliver taget fra hende og sendt til en lejr. Sophie bliver også sendt til en anden lejr, tæt ved børnene, og det lykkes hende at se hendes søn en enkel gang mere. Siden prøvede hun at lede efter sine børn, men forgæves. Under hele samtalen fortæller Stingo, at han er forelsket i Sophie, men i det samme kommer Nathan hjem. Han spørger Sophie, om hun ikke vil gifte sig med ham.

Senere kommer Sophie løbende ned til Stingo og beder ham om at "flygte" væk et par dage. De tager hen til et hotel, og Stingo fortæller om hans drømme med hende i fremtiden. De kunne flytte ud på en gård og få en masse børn, men der falder hun grædende sammen og fortæller ham, at hun virkelig synes, han er sød, men hun vil ikke have børn. Alt andet end det. De sover sammen den nat, men om morgenen vågner Stingo op alene med en lille seddel fra Sophie. Der står, at hun er gået tilbage til Nathan, men han er en god elsker. Der står også, at hun synes, at han er alt for god til hende, og filmen ender med at Stingo finder Nathan og Sophie liggende i deres seng sammen. På Nathans natbord finder Stingo digtsamlingen Ample Make This Bed af Emily Dickinson, som var en bog, Sophie ledte efter tidligere i filmen. Stingo forlader Brooklyn med et såret hjerte, men bliver en stor forfatter.

Medvirkende 
 Meryl Streep as Sophie Zawistowski
 Kevin Kline as Nathan Landau
 Peter MacNicol as Stingo
 Rita Karin as Yetta
 Josh Mostel as Morris Fink

Se også 
 Det 20. århundredes 100 bøger ifølge Le Monde

Eksterne Henvisninger 
 

Dramafilm fra USA
Amerikanske film fra 1982
Film baseret på bøger
My Skin is Cold

My Skin is Cold er en ep fra det norske black metal-band Satyricon. Den indeholder en ny sang, to remastered samt to livesange fra en koncert hvor et orkester optrådte med bandet.

Spor 
Disk 1 (lyd-cd):
"My Skin is Cold" – 05:06	
"Live Through Me (Re-mastered)" – 05:12	
"Existential Fear-Questions (Re-mastered)" – 06:02	
"Repined Bastard Nation (Live w/orchestra)" – 05:48
"Mother North (Live w/orchestra)" – 09:06

Disk 2 (vinyl):
"My Skin Is Cold" – 05:06
"Mother North" – 09:06

Satyricon-album
Album fra 2008
Roadkill Extravaganza

Roadkill Extravaganza er den anden musikvideo og første film fra det norske black metal-band Satyricon.

Den er både udgivet på dvd og vhs. Videoen blev optaget under Satyricons turné i 2000 og består af klip fra deres koncertoptrædender, backstage m.m. Filmen blev ikke ordentlig klippet sammen og gennemført med sammenhæng, fordi den var specielt tilegnet bandets fans. Den er 2 timer og 10 minutter lang og beskriver bandets liv fra januar til juli 2000. Pigen på forsiden af omslaget er Elizabeth Engebretsen.

Bands og musikere som medvirker i filmen 
 Crazy Italians
 Cronos
 Dan Eggen
 Darkthrone 
 Don't Mention the War
 Drunkenness
 Emperor 
 European Gardens 
 Faust
 Goth Advertisements
 Immortal 
 Pantera 
 Ring-girls
 Satyricon
 Shane Embury
 Sportscars
 Sunny Schweinburger
 Testdrive Section

Musikvideoer og DVD-er
Album fra 2001
Satyricon-album
Hasselblad

Hasselblad er en svensk producent af professionelle mellemformatkameraer. Kameraerne er af meget høj kvalitet og dermed også dyre.

Hasselblad er den bedst kendte producent af mellemformatkameraer og har eksisteret siden 2. Verdenskrig. Hasselblads traditionelle V-System er stadig tilgængeligt og anvendes af både professionelle og seriøse amatørfotografer. Desuden har Hasselblad i årevis haft et tæt samarbejde med Carl Zeiss, hvis optikere er kendt som nogle af verdens bedste. Optikkerne til det nyere H-System er dog produceret i samarbejde med Fuji.

Hasselblad blev også det første kamera på Månen, da det var med på Apollo 11-rumfærden i 1969. NASA gav opgaven til Hasselblad, som byggede et 100% elektronisk styret 6 cm × 6 cm kamera med motor og et billedmagasin til 70 mm dobbelt perforeret film. Det fik typebetegnelsen Hasselblad Lunar Surface Camera, da det blev fremstillet i 1969, og den 20. juli 1969 tog astronauten Neil Armstrong de første billeder på Månen med kameraet. 

Den danske fotograf Harry Opstrup brugte Hasselbalds kamera og udstyr til naturfotografier, flere af disse blev brugt i Hasselblad reklamer og produktkataloger.

Eksterne kilder/henvisninger 
 http://www.hasselblad.com – Hasselblads officielle hjemmeside

Elektronikvirksomheder fra Sverige
Fotografi
Etableret i 1841
William P. Rogers

William Pierce Rogers (født 23. juni 1913, død 2. januar 2001) var en amerikansk politiker og landets 55. udenrigsminister. Han besad posten fra 22. januar 1969 til 3. september 1973 (i en del af Richard Nixons præsidentperiode). Fra 23. oktober 1957 til 20. januar 1961 var han justitsminister under præsident Dwight D. Eisenhower.

Rogers er kendt som leder af Rogers-kommissionen, som skulle undersøge omstændighederne omkring rumfærgen Challengers forlis i 1986. 

Rogers døde den 2. januar 2001 i byen Bethesda i delstaten Maryland. Han ligger begravet i Arlington National Cemetery i Virginia.

Eksterne henvisninger 

 Biografi 

Udenrigsministre fra USA
Justitsministre fra USA
Modtagere af Presidential Medal of Freedom
Christian Herter

Christian Archibald Herter (født 28. marts 1895, død 30. december 1966) var en amerikansk politiker fra det Republikanske Parti og landets 53. udenrigsminister. Han besad posten under Dwight D. Eisenhowers præsidentperiode, fra 22. april 1959 til 20. januar 1961. Inden da havde han, i en periode på fire år, fra 1953 til 1957 været guvernør i delstaten Massachusetts.

Eksterne henvisninger 
 Biografi

Udenrigsministre fra USA
James F. Byrnes

James Francis Byrnes (født 2. maj 1879, død 9. april 1972) var en amerikansk politiker og landets 49. udenrigsminister. Han besad posten under Harry S. Trumans præsidentperiode, fra 3. juli 1945 til 21. januar 1947. Efterfølgende var han guvernør i South Carolina fra 1951 indtil 1955. Inden da havde han, fra 1911 til 1925 været medlem af Repræsentanternes Hus, og fra 1931 til 1941 var han senator for sin hjemstat South Carolina.

Eksterne henvisninger 

 Biografi

Udenrigsministre fra USA
Guvernører i South Carolina
Medlemmer af Senatet i USA
Personer fra Charleston, South Carolina
Solidaritet (blad)

Solidaritet er et dansk bogforlag og politisk tidsskrift, med undertitlen "Venstresocialistisk tidsskrift for analyse & debat". Det er fra 1996 til 2013 blevet udgivet af partiet Venstresocialisterne (VS). Solidaritet er et teoretisk tidsskrift og udkommer ca. 4 gange årligt. Første nummer i dette format kom i 1996, men fortsatte årgangstælling fra VS' medlemsavis med samme titel. På den måde daterer bladet sig tilbage fra 1967.

I 2000 tog man folk med i redaktionen, som ikke var tilknyttet VS, og i 2013 nedlagde partiet VS sig selv efter i en årrække at have fungeret som forening snarere end som parti. Herefter udgives bladet af en persongruppe uden fælles organisatorisk udgangspunkt, men med en fælles opfattelse af, at det er vigtigt at udgive venstresocialistiske samfundsanalyser.

I 2012 begyndte Solidaritet desuden at udgive bøger, først og fremmest bøger med marxistisk samfundsteori og politisk historie, men fra og med 2013 også skønlitteratur.

Solidaritet var også navnet på den syndikalistiske organisation Fagoppositionens Sammenslutnings blad fra 1911 til 1921; I en periode udkom dette tidsskrift som dagblad. Det er dog ikke tale om det samme tidsskrift som det nuværende, og de repræsenterer heller ikke helt den samme tendens på venstrefløjen, idet det 'gamle' Solidaritet var anarkosyndikalistisk, mens det nuværende er venstresocialistisk, hvilket de selv definerer sådan her: "Den venstresocialistiske tendens har været kendetegnet af en udogmatisk og kritisk tilgang til marxismen og til alle, der med rette kan siges at have bidraget til dens udvikling: Marx, Engels, Lenin, Trotskij og Rosa Luxemburg, for at nævne nogle centrale historiske personer." (citeret fra hjemmesiden).

Solidaritet lukkede tidsskriftet i 2019, hvorefter bladet overgik til at udkomme som onlinemediet Solidaritet.

Referencer

Eksterne henvisninger 
 Solidaritet

Tidsskrifter fra Danmark
Politiske tidsskrifter
Etableret i 1996
Forlag fra Danmark
Almindelig jordbærtræ

Almindelig jordbærtræ (Arbutus unedo) er et stedsegrønt træ (eller busk) med en bred og åben krone.

Hovedgrenene er opstigende med overhængende sideskud. Barken er først bleggrøn og behåret, men snart bliver solsiden rød. Senere er barken mørkerød og optrævlende, og på gamle grene bliver den furet med gråbrune kamme. Knopperne er spredtstillede, røde, meget små og fladt kegleformede. Bladene er omvendt ægformede eller elliptiske med skarpt savtakket rand og tydelig spids. Oversiden er blank og mørkegrøn, mens undersiden er lysegrøn med en tydelig, hvid midterribbe.

Blomstringen sker i oktober-november, hvor man finder blomsterne samlet i endestillede, overhængende stande. De enkelte blomster er krukkeformede og hvide til lysegrønne, ofte med en grøn kant på kronen. Under blomstringen modnes forrige års frugter, der er vortede, kuglerunde bær, som skifter farve fra grøn over gul til mørkerød. Nektaren fra artens blomster giver en bitter honning.

Rodnettet er kraftigt og både dybtgående og udbredt.

Højde x bredde og årlig tilvækst: 5,00 x 5,00 m (35 x 35 cm/år). Tilvæksten er dog langt større hos unge træer eller fra stød.

Hjemsted 
Arten hører oprindelig hjemme i Middelhavsområdet og op langs Atlanterhavets kyst til Irlands sydvestligste del. Den vokser i lysning og skovbryn i stedsegrønne egeskove, men også i maki, hvor den følger vandløbene.

I Valdeangosto i Sierra Madrone i det centrale Spanien findes arten på bjergskråninger i ca. 800 m højde sammen med bl.a. buskkortlæbe, duskhyacint, enårig kronvikke, Gladiolus illyricus (en gladiolus-art), gul kløver, Helianthemum ledifolium (en soløje-art), hvid soløjetræ, karpikssoløjetræ, korkeg, kruset soløjetræ, mørkebrun flueblomst, portugisisk astragel, smalbladet stenved, steneg, sydlig lyng, terpentintræ og trælyng

Note 

Træer
Hvide blomster
Tørketålende planter